**ΟΡΓΑΝΩΣΗ ΚΑΤΑΣΤΗΜΑΤΟΣ - ΜΑΡΚΕΤΙΝΓΚ**

**ΥΓΙΕΙΝΗ ΣΤΟΥΣ ΕΡΓΑΣΙΑΚΟΥΣ ΧΩΡΟΥΣ**

Ο όρος επαγγελματική υγιεινή αναφέρεται σε κανόνες

καθαριότητας, αποφυγής μολύνσεων, λήψη προστατευτικών

μέτρων, περιοδικών ελέγχων βιολογικών δεικτών κλπ.

Ο όρος επαγγελματική υγεία αναφέρεται στην πρόληψη,

διάγνωση και θεραπεία επαγγελματικών ασθενειών που

μπορούν να συμβούν είτε με μακροχρόνια έκθεση σε

επικίνδυνους παράγοντες (π.χ. καρκινογόνες ουσίες,

ραδιενέργεια), είτε με άμεση δράση ισχυρώς τοξικών

ουσιών (π.χ. τοξικά αέρια, δηλητήρια, επαφή με το δέρμα

κλπ) στους εργαζόμενους.

**Ο έλεγχος Υγιεινής Ασφάλειας Εργασίας πρέπει να αναφέρεται**

**στους παρακάτω παράγοντες:**

● Φυσικοί παράγοντες: π.χ. ακτίνες Laser, υπεριώδη

ακτινοβολία, ιοντίζουσα ακτινοβολία-ραδιενεργά υλικά,

θόρυβος, φωτισμός κλπ.

● Χημικοί παράγοντες: τοξικές, επικίνδυνες ουσίες

(διαβρωτικές, εκρηκτικές, οξειδωτικές κλπ), καρκινογόνες,

μεταλλαξιγόνες, ουσίες που επιδρούν στην αναπαραγωγή́ κλπ.

● Βιολογικοί παράγοντες: μικρόβια, ιοί, βακτήρια,

βιοτεχνολογικά προϊόντα, βιολογικά δείγματα που μπορούν

να προκαλέσουν μόλυνση.

● Εργονομικοί παράγοντες: αναφέρονται γενικά στην σχέση

του εργαζόμενου με τις συνθήκες εργασίας: κτιριακές

εγκαταστάσεις, θέσεις εργασίας, ρυθμός εργασίας, επαρκής

φωτισμός για λεπτές εργασίες, οθόνες οπτικής καταγραφής

και θέσεις εργασίας, μηχανήματα, ψυχολογικό στρες,

υπερωρίες, κλπ.

**Πρακτικές που προάγουν την υγιεινή στους χώρους εργασίας**

● Κατανάλωση μόνο καθαρού, πόσιμου νερού

● Τα γεύματα να παρασκευάζονται και να καταναλώνονται

μακριά από χώρους όπου χρησιμοποιούνται επικίνδυνα υλικά

και σίγουρα όχι μέσα σε τουαλέτες και νιπτήρες.

● Τακτικό πλύσιμο των χεριών και των μέρων του σώματος που

εκτίθενται σε επικίνδυνες ουσίες και καθημερινό λουτρό

σώματος.

● Τακτικό πλύσιμο στόματος και δοντιών και περιοδικός

οδοντιατρικός έλεγχος.

● Κατάλληλα για κάθε εργασία ενδύματα και υποδήματα.

● Τα ενδύματα της εργασίας να τακτοποιούνται σε ξεχωριστό

χώρο από τα εκτός εργασίας χρησιμοποιούμενα ενδύματα και

να πλένονται σε ειδικό πλυντήριο.

● Χρήση των ατομικών μέσων προστασίας

(μάσκες,ωτοασπίδες, γάντια) σύμφωνα με τις οδηγίες.

● Οι χώροι υγιεινής (τουαλέτες, λουτρά, αποδυτήρια) να

βρίσκονται κοντά στους χώρους εργασίας και να

καθαρίζονται τακτικά.

● Όσοι εργαζόμενοι πάσχουν από γρίππη, οξεία εντερική

πάθηση ή φλεγμονώδη νοσήματα, θα πρέπει να παραμένουν

εκτός εργασίας μέχρι να τους επιτρέψει ο γιατρός να

επιστρέψουν.

**ΚΑΝΟΝΕΣ ΑΣΦΑΛΕΙΑΣ ΜΗΧΑΝΗΜΑΤΩΝ**

Οι βασικοί κανόνες ασφαλείας των μηχανημάτων καθορίζονται από το

Π.Δ. 395/94, όπου αναφέρονται οι βασικές υποχρεώσεις των εργοδοτών

σχετικά με τον εξοπλισμό εργασίας. Σύμφωνα με το Π.Δ. αυτό, τα

μηχανήματα θα πρέπει

 α) να διαθέτουν κατάλληλα συστήματα ασφαλείας

(π.χ. φωτοκύτταρα, προφυλακτήρες)

 β) να διαθέτουν όργανα ελέγχου

λειτουργίας

 γ) να διαθέτουν διάταξη επείγουσας διακοπής λειτουργίας

 δ)να είναι σχεδιασμένα έτσι, ώστε να μειώνεται η επιβάρυνση του

μυοσκελετικού συστήματος

 ε) να φέρουν πιστοποίηση CE (Ευρωπαϊκής

Ένωσης)

στ) να έχουν γραπτές οδηγίες ασφαλούς χρήσης, που θα

αναφέρονται:

 1) στα απαιτούμενα προσόντα των χειριστών

 2) στα συστήματα ασφαλείας

 3) στις συνθήκες σωστής χρήσης του μηχανήματος

4) στις έκτακτες καταστάσεις που μπορεί να προκύψουν

5) απαιτούμεναΜ.Α.Π.

Το Π.Δ. 31/1990 καθορίζει τους τύπους μηχανημάτων (π.χ. γερανοφόρα,

περονοφόρα, διατρητικα κ.α.) για τα οποία απαιτείται ο χειριστής τους

να έχει την ανάλογη άδεια μηχανοδηγού-χειριστή Α',Β',Γ και Δ' τάξης.

Στους κανόνες ασφαλείας περιλαμβάνεται και η ορθή συντήρηση των

μηχανών, βάσει των εξής προϋποθέσεων:

· τήρηση βιβλιαρίου προληπτικού ελέγχου

· εκτέλεση εργασιών επισκευής, μετατροπής, προληπτικού

ελέγχου & συντήρησης του εξοπλισμού αποκλειστικά από

αυτούς που έχουν αρμοδιότητα βάσει του Ν.6422/34.

· ύπαρξη και δεύτερου συντηρητή κατά τη διεξαγωγή

εργασιών συντήρησης και δυνατότητα απεγκλωβισμού των

συντηρητών σε περίπτωση ατυχήματος.

· παροχή μετά το τέλος των εργασιών γραπτής οδηγίας

ασφαλούς συντήρησης

**Τοξικά απόβλητα & Οικιακά απορρίμματα**

Ένα μικρό ποσοστό (περίπου 1-2% στη Δυτική Ευρώπη) των

αποβλήτων που απορρίπτονται από τα νοικοκυριά και τις επιχειρήσεις

είναι ενδεχομένως επικίνδυνα. Σ' αυτά περιλαμβάνονται χρώματα,

διαλύτες, φάρμακα, υλικά καθαρισμού και μπαταρίες. Με βάση τον

προορισμό των αποβλήτων σε μια περιοχή, μερικά από αυτά τα

επικίνδυνα οικιακά υλικά, πρέπει να συλλέγονται ξεχωριστά. Ο έλεγχος

των χώρων διάθεσης αποβλήτων και των συνθηκών εργασίας των

εργαζομένων κατά τη συλλογή των αποβλήτων είναι σημαντικότατος:

● Έχουν αναγνωριστεί ως πιθανοί κίνδυνοι για την υγεία οι

αέριες εκπομπές στην ατμόσφαιρα στους χώρους καύσης και

διαλογής αποβλήτων. Η χρησιμοποίηση μάσκας και ειδικών

ενδυμάτων βοηθά στον περιορισμό των κινδύνων αυτών.

● Οι εργαζόμενοι σε χώρους διάθεσης αποβλήτων κινδυνεύουν

να τραυματιστούν από αντικείμενα όπως οι σύριγγες, που επίσης

μπορεί να αποτελούν εστίες μολύνσεων ή ασθενειών. Αν δεν ληφθούν

τα κατάλληλα μέτρα, οι ιοί του AIDS και της ηπατίτιδας Β και C

μπορούν να μεταδοθούν με αυτό τον τρόπο.

● Η επαναχρησιμοποίηση ορισμένων αποβλήτων, όπως άδεια

μπουκάλια, μπορεί να δημιουργήσει γενικότερα προβλήματα υγείας, αν

αυτά δεν έχουν απολυμανθεί.

● Οι εργαζόμενοι σε χώρους, όπως αποτεφρωτήρες η χώρους

υγειονομικής ταφής των απορριμμάτων (ΧΥΤΑ), πρέπει να

εφοδιασθούν με εξοπλισμό κατάλληλο για την εργασία τους. ο

οποίος τακτικά να ανανεώνεται, όπως επίσης και να

εκπαιδευτούν κατάλληλα. Πρέπει επίσης να γίνονται τακτικοί

έλεγχοι για την αποφυγή επιδημιών.

● Το μεθάνιο που εκλύεται στις ανεξέλεγκτες χωματερές,

είναι εύφλεκτο και τα γειτονικά κτίρια κινδυνεύουν από διαρροή

μεθανίου, το οποίο ενδεχόμενα να προκαλέσει έκρηξη γύρω από αυτές

ή πυρκαγιά. Οι οδοκαθαριστές και οι εργαζόμενοι σε τέτοιους χώρους

κινδυνεύουν, επειδή εργάζονται κάτω από συνθήκες, που ευνοούν την

ανάπτυξη παθογόνων μικροοργανισμών και την αυτανάφλεξη λόγω

υψηλών θερμοκρασιών.